KKC ใช้เงิน 50 ลบ. ตั้งบริษัทย่อยแห่งใหม่ ลุยวิจัย-พัฒนาเทคโนโลยีสินค้า
KKC ใช้เงิน 50 ลบ. ตั้งบริษัทย่อยแห่งใหม่ “บ.กุลธรวิจัยและพัฒนา” ลุยวิจัย-พัฒนาเทคโนโลยีเกี่ยวกับสินค้าและผลิตสินค้า
15 ธ.ค. 2559

บริษัท กุลธรเคอร์บี้ จำกัด (มหาชน) หรือ KKC ระบุว่า ที่ประชุมคณะกรรมการบริษัท ได้มีมติอนุมัติให้จัดตั้งบริษัทย่อยเพิ่มขึ้นอีก 1 บริษัท ชื่อ บริษัท กุลธรวิจัยและพัฒนา จำกัด วัตถุประสงค์ทำการและรับทำการวิจัยและพัฒนาเทคโนโลยี ลักษณะธุรกิจ วิจัยและพัฒนาเทคโนโลยีเกี่ยวกับสินค้าและการผลิตสินค้าต่างๆ ทุนจดทะเบียน 50 ล้านบาท แบ่งออกเป็นหุ้นสามัญ 500,000 หุ้น มูลค่าที่ตราไว้หุ้นละ 100 บาท ถือหุ้น 100% โดยใช้เงินทุนหมุนเวียนของบริษัท คาดจัดตั้งภายในมกราคม 2560